Jerre Hakse
Jerre Hakse  (Ljouwert, 15 april 1937) is in byldzjend keunstner út Ljouwert. Hy hat in eksposysjeromte yn 'De Prins van Waldeck' yn de Grutte Tsjerkestrjitte.

Jerre Hakse is autodidakt en makket doeken, plastiken en gouaches wêryn hy taspilings makket op wat er sjoen of ûnderfûn hat, mar dy't foar de taskôger in soad te rieden oerlitte. Hy wurdt beynfloede troch it wurkjen sels en syn fisuele waarnimmings dy't er faak abstrahearret. Dat abstrahearjen troch eksperimintearjen nei syn eigen byldtaal is foar him in sykjen. 

Yn de iepenbiere romte steane wurken fan him oan de Uniawei yn Stiens (1975), oan skoallemienskip Comenius yn Ljouwert (1974) en in skulptuer by Schatzenburg yn Menaam (1976).

Eksposysjes wiene yn û.o. galery De Roos van Tudor, (Frjentsjer), It Mondriaanhûs (Winterswyk) en Smelik & Stokking (De Haach).
Wurk fan Hakse sit ûnder oare yn de kolleksjes fan it Ryk, provinsje Fryslân, Keramykmuseum It Princessehof, de Frigem, abbekatekantoaren en makelders. 

Frysk keunstskilder
Frysk byldzjend keunstner
Persoan berne yn Ljouwert
Persoan berne yn 1937